 Nuux oo aad in badan u fiirsanayay midhaha macaan iyo erayada sida farshaxanimada leh loo sameeyay ee hal-abuurku ugu faro yaraystay ayaa goor dambe ogaanaya in ay dhammaatay heestii, kursiga uu ku fadhiyo waxa ka soo horjeeda sawir gacmeed aad u qurux badan oo inta badan Nuux wuxuu sameeyaa sawirada gacmaha isaga oo aad ugu wanaagsan, intuu istaagay ayuu u bilaabay in uu qabyo tiro in ka dhiman sawirka waxaanuu qaatay burushkiisii yaraa iyo daasadii uu rinjigu ku jiray, Nuux ilaa hada ma jiro wax dareen ah oo galay marka laga tago qushuuca uu u qaaday gabadha yar ee aan qaan-gaadhka ahayn oo Rabbi hoodo iyo hibaba u siiyay qurux jidhkeeda meel la sheego oo iin-lihina aanay jirin, lagumana tilmaami karo erayo kooban iyo hadal qoraal ah wuxuunbaa sheegi kara qofka arka, anigana waxay igu tahay mid aanan ku dhammayn karayn hadalo kookooban oo aan ka sheego hase ahaatee waxay ahayd gabadh Rabbi ku galadday qurux, inbadan ayaa bulshadeena waxay raacaan guuga ama quruxda, haddiiba aanay eegin dhinaca dhaqaalaha, waxa dhacda in gabdho badan oo aad u asluub wanaagsan una ilwaad qurux badan, lana helayn cid u dhiganta lagu reebo ama iin looga dhigo reer ay ka soo jeedo hayntooda dhaqaalahooda. 